EIROPAS KOMISIJA Briselē, 2.9.2020 COM(2020) 475 final KOMISIJAS ZIŅOJUMS EIROPAS PARLAMENTAM UN PADOMEI 13. FINANŠU ZIŅOJUMS EIROPAS PARLAMENTAM UN PADOMEI PAR EIROPAS LAUKSAIMNIECĪBAS GARANTIJU FONDU













2019. FINANŠU GADS









{SWD(2020) 168 final}



SATURS 1.BUDŽETA PROCEDŪRA 2.KASES STĀVOKLIS UN APROPRIĀCIJU PĀRVALDĪBA 3.ELGF 2019. GADA BUDŽETA IZPILDE 4.ELGF PIEŠĶIRTO IEŅĒMUMU IZPILDE Pielikumi (sk. atsevišķā dokumentā): 1. pielikums. 2. pielikums. 3-I pielikums. 3-II pielikums. 4. pielikums. ELGF 2019. gada apropriāciju budžeta procedūra ELGF budžeta izpildes analīze — 2019. finanšu gads ELGF budžeta izpildes analīze — 2019. finanšu gads. Piešķirtie ieņēmumi. C4 ELGF budžeta izpildes analīze — 2019. finanšu gads. Piešķirtie ieņēmumi. C5 ELGF budžeta izpilde pa pantiem un dalībvalstīm — 2019. finanšu gads Piezīme. Šim ziņojumam pievienots detalizēts Komisijas dienestu darba dokuments. Pilns Komisijas dienestu darba dokumenta un tam pievienoto tabulu teksts (angļu valodā) būs pieejams arī Lauksaimniecības un lauku attīstības ģenerāldirektorāta Europa tīmekļa vietnē ( https://ec.europa.eu/info/food-farming-fisheries/key-policies/common-agricultural-policy/financing-cap/cap-funds/eagf-reports_lv ). 1.BUDŽETA PROCEDŪRA 1.1.2019. gada budžeta projekts un Grozījumu vēstule Nr. 1/2019 Komisija 2019. gada budžeta projektu publicēja un budžeta lēmējinstitūcijai iesniedza 2018. gada 21. jūnijā. Eiropas Lauksaimniecības garantiju fondam (ELGF) ierosināto saistību apropriāciju kopsumma bija 43 613,5 milj. EUR. Padome nostāju par 2019. gada budžeta projektu pieņēma 2018. gada 7. septembrī un ELGF saistību apropriācijas samazināja par 340,4 milj. EUR. Eiropas Parlaments nostāju pieņēma 2018. gada 24. oktobrī un ELGF saistību apropriācijas palielināja par 78,5 milj. EUR salīdzinājumā ar budžeta projektu. Komisija 2018. gada 16. oktobrī publicēja 2019. gada budžeta projekta Grozījumu vēstuli Nr. 1, kurā saistību vajadzības bija palielinātas par 91,9 milj. EUR salīdzinājumā ar budžeta projektu. Tomēr šīs papildu vajadzības vairāk nekā atsvēra 2019. gadā gaidāmo piešķirto ieņēmumu palielinājums par 275,9 milj. EUR. Rezultātā pieprasītās ELGF saistību apropriācijas grozījumu vēstulē tika samazinātas par 184 milj. EUR salīdzinājumā ar budžeta projektu. Samierināšanas komiteja, kurā bija Eiropas Parlamenta un Padomes locekļi, nespēja vienoties par kopīgu dokumentu. Tādēļ Komisija 2018. gada 30. novembrī iesniedza jaunu budžeta projektu. 1.2.2019. gada budžeta pieņemšana 2018. gada 12. decembrī Eiropas Parlaments un Padome paziņoja, ka 2019. gada budžets ir pieņemts. ELGF budžeta kopējās saistību apropriācijas bija 43 191,9 milj. EUR, bet maksājumu apropriācijas — 43 116,4 milj. EUR. Starpība starp saistību apropriācijām un maksājumu apropriācijām rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šie pasākumi ir galvenokārt saistīti ar lauksaimniecības produktu noieta veicināšanu un lauksaimniecības politikas stratēģiju un koordināciju. Konkrēti, no 05. politikas jomai (Lauksaimniecība un lauku attīstība) nobalsotajām ELGF saistību apropriācijām 43 191,9 milj. EUR apmērā 2 498,7 milj. EUR bija paredzēti tādiem intervences pasākumiem lauksaimniecības tirgū, uz kuriem attiecas 05 02. nodaļa, 40 544,7 milj. EUR bija paredzēti tiešajiem maksājumiem, uz kuriem attiecas 05 03. nodaļa, 61,4 milj. EUR bija paredzēti lauksaimniecības izdevumu revīzijai, uz kuru attiecas 05 07. nodaļa, un 75,6 milj. EUR bija paredzēti politikas stratēģijai un koordinācijai, uz kuru attiecas 05 08. nodaļa. Detalizētāka informācija sniegta 1. pielikumā.

1.3.ELGF piešķirtie ieņēmumi Saskaņā ar Regulas (ES) Nr. 1306/2013 par kopējās lauksaimniecības politikas finansēšanu 43. pantu ieņēmumus, kas radušies finansiālu korekciju rezultātā, pamatojoties uz grāmatojumu noskaidrošanas vai atbilstības noskaidrošanas lēmumiem, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu jebkādus ELGF izdevumus. Ja daļu no šiem ieņēmumiem neizmanto, to automātiski pārnes uz nākamo budžeta gadu. 2019. gada budžeta sagatavošanas laikā tika aplēsti ieņēmumi, kurus paredzēts iekasēt 2019. budžeta gada laikā, kā arī summa, ko bija paredzēts pārnest no 2018. uz 2019. budžeta gadu. Aplēstā summa bija 1078 milj. EUR, un budžeta lēmējinstitūcija to ņēma vērā, pieņemot 2019. gada budžetu. Konkrētāk: ―ieņēmumi no grāmatojumu noskaidrošanā noteiktajām korekcijām un no pārkāpumiem tika aplēsti attiecīgi 499 milj. EUR un 135 milj. EUR apmērā, savukārt ieņēmumi no piena nodevas vairs nebija gaidāmi. Tādējādi piešķirto ieņēmumu kopsumma, ko bija paredzēts iekasēt 2019. budžeta gada laikā, tika aplēsta 634 milj. EUR apmērā, ―piešķirto ieņēmumu summa, ko bija paredzēts pārnest no 2018. uz 2019. budžeta gadu, tika aplēsta 444 milj. EUR apmērā. 2019. gada budžetā šie sākotnēji aplēstie ieņēmumi 1078 milj. EUR apmērā tika piešķirti divām shēmām, proti: ―140 milj. EUR augļu un dārzeņu nozares ražotāju organizāciju darbības fondiem, ―938 milj. EUR pamata maksājuma shēmai (tiešajiem maksājumiem). Šīm shēmām budžeta lēmējinstitūcijas nobalsoto apropriāciju summa un piešķirtie ieņēmumi atbilst aplēstajai pieejamo apropriāciju kopsummai, no kuras: ―849 milj. EUR piešķirti augļu un dārzeņu nozares ražotāju organizāciju darbības fondiem, ―17 149 milj. EUR pamata maksājuma shēmai (tiešajiem maksājumiem).



2.KASES STĀVOKLIS UN APROPRIĀCIJU PĀRVALDĪBA 2.1.Apropriāciju pārvaldība 2.1.1.2019. finanšu gadā pieejamās apropriācijas (EUR) Budžeta izdevumu daļa (1) Saistību apropriācijas Maksājumu apropriācijas Budžeta ieņēmumu daļa (PI) (2) Prognozes 1. Sākotnējās ELGF apropriācijas, no tām: 43 191 947 000,00 43 116 399 417,00 1. Grāmatojumu noskaidrošanas lēmumi 499 000 000,00 1.a Apropriācijas, uz kurām attiecas dalītā pārvaldība 42 994 600 000,00 42 994 600 000,00 2. Pārkāpumi 135 000 000,00 1.b Apropriācijas, uz kurām attiecas tiešā pārvaldība 197 347 000,00 121 799 417,00 3. Papildu nodeva no piena ražotājiem — 2. Budžeta grozījumi Kopējie prognozētie PI 634 000 000,00 3. Pārvietojumi uz ELGF / no ELGF gada laikā -3 370 424,17 4. ELGF galīgās apropriācijas, no tām: 43 191 947 000,00 43 113 028 992,83 4.a Apropriācijas, uz kurām attiecas dalītā pārvaldība 42 994 750 000,00 42 994 750 000,00 4.b Apropriācijas, uz kurām attiecas tiešā pārvaldība 197 197 000,00 118 278 992,83 (1) 2019. gada budžetā iekļautās apropriācijas pēc tam, kad atskaitīti piešķirtie ieņēmumi, ko paredzēts iekasēt 2019. gadā, un ieņēmumi, kas pārnesti no 2018. uz 2019. gadu saskaņā ar Regulas (ES, Euratom) 2018/1046 12. pantu. (2) PI: piešķirtie ieņēmumi, ko paredzēts iekasēt finanšu gada laikā. Ieņēmumu summas nav norādītas ieņēmumu postenī (pm), bet prognozētā summa ir norādīta budžeta piezīmēs. 2.1.2.2019. finanšu gadā pieejamo apropriāciju izpilde (EUR) Saistību apropriāciju izpilde Maksājumu apropriāciju izpilde Dalītā pārvaldība (1) 43 767 098 030,56 43 767 098 030,56 Tieši pārvaldītie izdevumi 195 313 085,43 101 916 458,15 Kopā 43 962 411 115,99 43 869 014 488,71 (1) Piesaistītās summas. Saistības un maksājumi mīnus piešķirtie ieņēmumi 706 071 911,53 EUR apmērā (sk. 4. punktu un 3-I pielikumu) attiecībā uz dalītu pārvaldību: 43 061 026 119,03 EUR. Faktiski izlietoto saistību apropriāciju summa 2019. finanšu gadā bija 43 962 411 116,0 EUR, savukārt faktiski izlietoto maksājumu apropriāciju summa bija 43 869 014 488,7 EUR. Sīkāka informācija par apropriāciju, uz kurām attiecas dalītā pārvaldība, izlietojumu ir norādīta turpmāk 3.2. punktā.

2.1.3.Nobalsoto apropriāciju budžeta izpilde — Komisijas izdevumi, uz kuriem attiecas tiešā pārvaldība (EUR) Tieši pārvaldītie izdevumi Saistību apropriācijas Maksājumu apropriācijas Pārnesumi uz 2020. gadu (2) Apropriācijas (C1)(1) 197 197 000,00 118 278 992,83 — Izpilde (C1) 195 313 085,43 101 916 458,15 14 901 623,58 Anulētās apropriācijas 1 883 914,57 1 460 911,10 — (1) C1 apzīmē budžeta nobalsotās apropriācijas. Šajā summā ietilpst pārvietojumi uz “dalīto pārvaldību” 150 000,00 EUR apmērā saistību un maksājumu apropriācijām un pārvietojumi no ELGF par kopējo summu -3 370 424,17 EUR maksājumu apropriācijām. (2) Pārnesumi uz 2020. gadu attiecas tikai uz nediferencētām apropriācijām. Pieejamās saistību apropriācijas izdevumiem, uz kuriem attiecas tiešā pārvaldība, 2019. gada budžetā bija 197,2 milj. EUR. 2019. gadā tika piesaistīti 195,3 milj. EUR. Šo apropriāciju atlikums 1,9 milj. EUR apmērā tika anulēts. Lielākā daļa ELGF apropriāciju, kas paredzētas Komisijas izdevumiem, uz kuriem attiecas tieša pārvaldība, ir diferencētās apropriācijas. Automātiskais pārnesums uz 2020. gadu, kas attiecas tikai uz nediferencētām apropriācijām, sasniedza 14,9 milj. EUR. 2.2.Mēneša maksājumi 2.2.1.Mēneša maksājumi dalībvalstīm saskaņā ar dalītu pārvaldību 2.2.1.1.Mēneša maksājumi, kuru pamatā ir veiktie izdevumi Regulas (ES) Nr. 1306/2013 18. panta 1. punktā noteikts, ka “Komisija veic mēneša maksājumus par izdevumiem, ko [dalībvalstu] akreditētās maksājumu aģentūras veikušas pārskata mēnesī”. Mēneša maksājumus attiecīgajai dalībvalstij izmaksā ne vēlāk kā otrā mēneša trešajā darbdienā pēc mēneša, kurā izdevumi radušies. Mēneša maksājumi ir jau radušos neto izdevumu (pēc ieņēmumu atskaitīšanas) atlīdzināšana, un tos dara pieejamus, pamatojoties uz dalībvalstu iesniegtajām mēneša deklarācijām . Mēneša izdevumu un ieņēmumu grāmatojumus pārbauda un labo, pamatojoties uz minētajām deklarācijām. Turklāt šos maksājumus uzskatīs par galīgiem, kad Komisija būs veikusi verifikācijas saskaņā ar grāmatojumu finansiālās noskaidrošanas procedūru. Dalībvalstu maksājumus, kas radušies no 2018. gada 16. oktobra līdz 2019. gada 15. oktobrim, sedz, izmantojot mēneša maksājumu sistēmu. Visā finanšu gadā kopējā mēneša maksājumu neto summa pēc grāmatojumu noskaidrošanas atskaitījumiem un citām korekcijām bija 43 061 026 119,03 EUR. 2.2.1.2.Lēmumi par mēneša maksājumiem Attiecībā uz katru no finanšu gada divpadsmit periodiem Komisija ir pieņēmusi lēmumu par maksājumiem. Turklāt decembrī tika pieņemts papildu lēmums, ar kuru kopējie attiecīgā gada izdevumi koriģēti. 3.ELGF 2019. GADA BUDŽETA IZPILDE 3.1.ELGF apropriāciju izlietojums ELGF apropriācijas tika izpildītas 43 962,4 milj. EUR apmērā . Šie izdevumi tika segti ar sākotnējām budžeta apropriācijām un ar ELGF piešķirtajiem ieņēmumiem, ko veido visa summa 448,8 milj. EUR, kura pārnesta no 2018. gada, un daļa no piešķirtajiem ieņēmumiem, kas iekasēti 2019. gadā, proti, 357,9 milj. EUR no kopējās summas 706,1 milj. EUR.

05. politikas jomā ELGF izdevumi par tirgus pasākumiem sasniedza 2473,0 milj. EUR, bet izdevumi par tiešajiem maksājumiem — 41 335,7 milj. EUR. Detalizētu informāciju par budžeta izpildi pa politikas jomām skatīt 2. pielikumā. 4. pielikumā ir sniegts tirgus pasākumu izdevumu, tiešo maksājumu un lauksaimniecības izdevumu revīzijas sadalījums pa posteņiem, līdzekļu avotiem un dalībvalstīm. 3.2.Piezīmes par budžeta izpildi Turpinājumā, pamatojoties uz 2., 3-I un 3-II pielikumā iekļauto informāciju, sniegtas īsas piezīmes par apropriāciju izlietojumu nozīmīgākajos sektoros, kā arī par piešķirto ieņēmumu izlietojumu. Šajā punktā nav aprakstītas tās budžeta pozīcijas, kuru izpildes līmenis ir ļoti tuvs budžetā paredzētajai summai. 3.2.1.05 02. nodaļa. Intervences pasākumi lauksaimniecības tirgos 3.2.1.1.Ievads Kopējā izpilde (saistību apropriācijās) attiecībā uz šo nodaļu sasniedza 2473,0 milj. EUR, un tā tika finansēta ar nobalsotajām apropriācijām 2498,7 milj. EUR apmērā un ar piešķirtajiem ieņēmumiem 140 milj. EUR apmērā. Pēdējos minētos bija paredzēts izmantot, lai segtu izdevumus, kas radušies augļu un dārzeņu nozarē (sīkāku informāciju sk. 3.2.1.2. punktā). Posteņos, kur vajadzības pārsniedza budžeta apropriācijas, papildu izdevumi tika segti ar pārvietojumiem no citiem budžeta posteņiem. Tirgus pasākumiem atvēlētās budžeta apropriācijas nebija iztērētas pilnībā, un attiecīgās pieejamās apropriācijas tika pārvietotas uz citiem ELGF budžeta posteņiem, lai pēc vajadzības segtu papildu izdevumus (sīkāku informāciju par veiktajiem budžeta pārvietojumiem sk. 2. pielikumā). 3.2.1.2.05 02 08. pants. Augļi un dārzeņi Lai segtu visu šīs nozares pasākumu budžeta vajadzības, bija pieejamas apropriācijas kopumā 911,8 milj. EUR apmērā. Budžeta lēmējinstitūcija balsojumā apstiprināja apropriācijas 715,1 milj. EUR apmērā, jo tā ņēma vērā šai nozarei aplēstos piešķirtos ieņēmumus (140,0 milj. EUR). Turklāt 2019. budžeta gada laikā 56,7 milj. EUR tika pārvietoti no citām tās pašas nodaļas budžeta pozīcijām. Izdevumi, kas 2019. gadā radušies dalībvalstīm, sasniedza 865,7 milj. EUR. 3.2.1.3.05 02 09. pants. Vīnkopības nozares produkti Lai segtu visu šīs nozares pasākumu budžeta vajadzības, budžetā bija paredzēta pieejamo apropriāciju kopsumma 1035,1 milj. EUR apmērā. Budžeta neizpilde 47,6 milj. EUR apmērā salīdzinājumā ar prognozētajām budžeta vajadzībām izskaidrojama ar to, ka dažās dalībvalstīs bijuši mazāki izdevumi, īpaši par valsts vīna nozares programmu veicināšanas un pārstrukturēšanas komponentēm. 3.2.1.4.05 02 10. pants. Veicināšana Attiecībā uz dalībvalstu maksājumiem par veicināšanas pasākumiem — nepietiekamā izpilde 5,4 milj. EUR apmērā salīdzinājumā ar prognozētajām budžeta vajadzībām izskaidrojama ar to, ka iepriekšējos gados dažas no izvēlētajām veicināšanas programmām tika īstenotas mazākā apmērā. Starpība tika pārvietota uz citiem budžeta pantiem. Attiecībā uz veicināšanas pasākumiem, kuri tiek īstenoti Eiropas Komisijas tiešā pārvaldībā, Komisija piesaistīja apropriācijas par visu kopsummu (101,1 milj. EUR), kas šiem pasākumiem bija paredzēta budžetā. 3.2.1.5.05 02 12. pants. Piens un piena produkti Lai segtu visu šīs nozares pasākumu vajadzības, budžetā bija paredzēta pieejamo apropriāciju kopsumma 6,3 milj. EUR apmērā. Gandrīz vienīgais, kas veidoja starpību starp šim pantam budžetā paredzēto summu un izlietoto summu, bija intervences krājumos esošā vājpiena pulvera pārdošana (jo pārdošanas cena pārsniedza uzskaites vērtību). Pieejamā summa — 66,6 milj. EUR — tika pārvietota, lai galvenokārt segtu papildu vajadzības, kas nav ietvertas šajā nodaļā. 3.2.1.6.05 02 13. pants. Liellopu un teļa gaļa

Budžetā apropriācijas nebija paredzētas. Tomēr dalībvalstis deklarēja izdevumus (1.1 milj. EUR) par atlikušajiem maksājumiem, kas attiecas uz eksporta kompensācijām, kuras saistītas ar sertifikātiem, kas izdoti pirms 2014. gada. Šie atlikušie izdevumi tika segti ar tajā pašā nodaļā pieejamo apropriāciju pārvietojumiem. 3.2.1.7.05 02 15. pants. Cūkgaļa, olas un mājputni, biškopības un citi dzīvnieku izcelsmes produkti 3.2.1.8.Lai segtu visu šīs nozares pasākumu vajadzības, jo īpaši attiecībā uz biškopības programmām un ārkārtas atbalsta pasākumiem, budžetā bija paredzēta pieejamo apropriāciju kopsumma 63,0 milj. EUR apmērā. Tomēr dalībvalstu izdevumi sasniedza tikai 41,9 milj. EUR. Starpība 21,1 milj. EUR apmērā galvenokārt ir skaidrojama ar ārkārtas atbalsta pasākumu īstenošanu mazākā apmērā (7,6 milj. EUR), salīdzinot ar budžetā paredzēto summu — 28,0 milj. EUR, kas ietvēra lēmējinstitūcijas palielinājumu par 15,0 milj. EUR, salīdzinot ar Komisijas priekšlikumu. Pieejamā summa tika pārvietota uz citiem budžeta pantiem. 05 02 18. pants. Skolu apgādes programmas Izdevumi par skolu apgādes programmām sasniedza 191,5 milj. EUR salīdzinājumā ar prognozētajām vajadzībām 217,0 milj. EUR, kas bija iekļautas budžetā. Zemais līdzekļu izlietojums atspoguļo faktu, ka 2018./2019. gads bija otrais mācību gads, kurā līdz šim atsevišķās programmas skolu apgādei ar augļiem un apgādei ar pienu tika integrētas vienā skolu apgādes programmā, un dalībvalstis deklarēja mazākus izdevumus, nekā bija paredzēts budžeta sagatavošanas laikā. 3.2.2.05 03. nodaļa. Tiešie maksājumi 2019. finanšu gads bija ceturtais gads, kurā tika īstenoti reformētie tiešie maksājumi, kā tika nolemts kopējās lauksaimniecības politikas 2013. gada reformas gaitā. Kopējie maksājumi no šīs budžeta nodaļas sasniedza 41 335,7 milj. EUR. No šīs summas 438,2 milj. EUR tika izlietoti, lai atmaksātu tiešos maksājumus lauksaimniekiem saistībā ar finanšu disciplīnu, un šo summu finansēja no 459,5 milj. EUR, ko pārgrāmatoja no 2018. gada (sīkāku informāciju sk. 3.2.2.4. punktā). Atlikusī veikto maksājumu summa 40 897,5 milj. EUR apmērā tika finansēta ar nobalsotajām apropriācijām (40 184,7 milj. EUR) un piešķirtajiem ieņēmumiem (712,8 milj. EUR). Pēdējie minētie tika izmantoti, lai segtu daļu izdevumu, kas radušies pamata maksājuma shēmā. Kopējās neizlietotās apropriācijas bija 795,9 milj. EUR, no kuriem 768,9 milj. EUR tika pārnesti uz 2020. finanšu gadu. Tas ietvēra neizlietoto krīzes rezerves summu 466,8 milj. EUR apmērā, kas iegūta atbilstoši 2019. gadā faktiski piemērotajai finanšu disciplīnai un kas tika pārvietota uz budžeta 05 03 09. pantu un tad pārnesta uz 2020. gada budžetu attiecīgo dalībvalstu izdevumu atlīdzināšanas vajadzībām. 2019. gadā iekasēto piešķirto ieņēmumu atlikums (348,2 milj. EUR) tika pārnests uz 2020. gadu. Posteņos, kuros vajadzības pārsniedza nobalsotās budžeta apropriācijas, papildu izdevumi tika segti ar nobalsoto apropriāciju pārvietojumiem no citiem budžeta posteņiem vai ar piešķirtajiem ieņēmumiem. 3.2.2.1.05 03 01. pants. Atsaistītie tiešie maksājumi Galvenās shēmas, kuras finansē no šā panta apropriācijām, ir vienotā platībmaksājuma shēma (VPM), pamata maksājuma shēma (PMS), maksājums par klimatam un videi labvēlīgām lauksaimniecības praksēm, pārdalošais maksājums un maksājums gados jaunajiem lauksaimniekiem. Maksājumi visām atbalsta shēmām šajā pantā ir atkarīgi nevis no ražošanas, bet gan no noteiktu nosacījumu izpildes, piemēram, savstarpējās atbilstības prasību ievērošanas. 2019. gadā pieejamās apropriācijas atsaistītajiem tiešajiem maksājumiem bija 35 402,9 milj. EUR, tostarp budžeta lēmējinstitūcijas balsojumā apstiprinātās apropriācijas 34 388,0 milj. EUR apmērā un piešķirtie ieņēmumi 1014,9 milj. EUR apmērā. Dalībvalstu izdevumi visās šā panta shēmās bija 35 328,6 milj. EUR, kas atbilst 99,8 % no pieejamajām apropriācijām. 3.2.2.2.05 03 02. pants. Citi tiešie maksājumi Apropriācijas šim budžeta pantam sedz izdevumus par “citiem tiešajiem maksājumiem”. Cita starpā tās ir shēmas, kurās ar skaidri definētiem nosacījumiem un precīzi noteiktās robežās joprojām saglabāta saikne starp maksājumiem un ražošanu. Shēmas, kuras šajā pantā iekļāva pēc 2013. gada reformas, bija brīvprātīgs saistītais atbalsts un mazo lauksaimnieku atbalsta shēma, un vairākas budžeta pozīcijas attiecās uz salīdzinoši nelielu atlikušo maksājumu daļu shēmām, kurām beidzies darbības termiņš. Attiecībā uz šo pantu Komisija bija aplēsusi, ka 2019. gadā būs vajadzīgas apropriācijas 5688,0 milj. EUR apmērā. Dalībvalstu izdevumi bija 5568,9 milj. EUR, tātad par 2 % mazāki par budžetā paredzēto apropriāciju summu. 3.2.2.3.05 03 09. pants. Tiešo maksājumu atlīdzināšana saistībā ar finanšu disciplīnu Budžeta lēmējinstitūcija šim pantam apropriācijas nav atvēlējusi. Šo pantu izmanto, lai iekasētu tās nepiesaistītās nobalsotās apropriācijas no neizlietotās krīzes rezerves, kas pārnestas, lai atlīdzinātu finanšu disciplīnu, kas piemērota tiešajiem maksājumiem . No 459,5 milj. EUR, kas atbilst finanšu disciplīnas summai, kura tika piemērota 2018. finanšu gadā, un kas atlīdzināšanas vajadzībām tika pārnesti uz 2019. gada budžetu, dalībvalstis atlīdzināja 438,2 milj. EUR. Starpība 21,3 milj. EUR apmērā tika ieskaitīta atpakaļ 2019. gada budžetā, lai ar budžeta grozījumu nākamajā budžeta gadā tā atkal tiktu pārskaitīta dalībvalstīm. 3.2.2.4.05 03 10. pants. Rezerve krīzes situācijām lauksaimniecības nozarē Šā panta apropriācijas ir paredzētas, lai segtu izdevumus par pasākumiem, kas vajadzīgi tādu nopietnu krīžu gadījumā, kuras ietekmē lauksaimniecisko ražošanu vai lauksaimniecības produktu izplatīšanu. Šo krīzes rezervi nosaka, katra gada sākumā tiešajiem maksājumiem piemērojot samazinājumu, un šajā nolūkā izmanto finanšu disciplīnas mehānismu saskaņā ar Regulas (ES) Nr. 1306/2013 25. un 26. pantu, kā arī Regulas (ES) Nr. 1307/2013 8. pantu . 2019. gadā krīzes rezerve — 468,7 milj. EUR — netika izmantota. Tādēļ 2019. gada beigās nepiesaistītās nobalsotās apropriācijas, kuras atbilst attiecībā uz 2018. pieprasījumu gadu faktiski piemērotās finanšu disciplīnas summai, tika pārvietotas uz 05 03 09. budžeta pantu, lai tās varētu pārnest uz nākamo finanšu gadu ar mērķi atlīdzināt finanšu disciplīnu, kas lauksaimniekiem piemērota 2019. kalendārajā gadā. 3.2.3.05 07. nodaļa. Lauksaimniecības izdevumu revīzija 3.2.3.1.05 07 01. pants. Lauksaimniecības izdevumu kontrole